[{"text_idx": "#000000", "text": "Koerte u\u0308lekaalulisus on aina sagedasem mure"}, {"text_idx": "#000001", "text": "Liigne kehakaal on paljude koerte jaoks to\u0303sine probleem. Koeraomanik ku\u0308ll na\u0308eb ja mo\u0303istab, et tema lemmik kannatab, kuid ei oska midagi ette vo\u0303tta. Mo\u0303nikord inimesed vaatavad u\u0308lekaalulisusest lihtsalt mo\u0308o\u0308da, probleemi teadvustamata."}, {"text_idx": "#000002", "text": "Samuti nagu inimestel sigineb u\u0308lekaal koertel va\u0308hesest liikumisest ja liigsuurtest toidukogustest. Olgu need siis va\u0308ikeste paladena vo\u0303i suurte portsudena \u2013 kokku saabki liiga palju."}, {"text_idx": "#000003", "text": "Looma tervisliku toitumise eest vastutab peremees, inimese ka\u0308si on siiski see, mis koerale tema toidu ette to\u0303stab vo\u0303i laualt palukese poetab."}, {"text_idx": "#000004", "text": "Koertel saab u\u0308lekaalulisus sageli alguse kutsikaeas. Kutsikas vo\u0303idakse u\u0308le toita seeto\u0303ttu, et ei ja\u0308lgita, kui palju loom tegelikult so\u0308o\u0308b. Eriti to\u0303sine on probleem suurt to\u0303ugu kutsikatega, kellel on tavaliselt va\u0308ga hea isu. Kui sellisele kutsikale anda su\u0308u\u0308a isu ja\u0308rgi, on tihti tagaja\u0308rjeks liigne kehakaal ning see omakorda tekitab luude ja liigeste valest arengust tingitud haigusi. Niisugusel kutsikal on halb ning valus liikuda ja tema fu\u0308u\u0308siline koormus va\u0308heneb veelgi."}, {"text_idx": "#000005", "text": "Va\u0308ikest to\u0303ugu kutsikaid kiputakse samuti u\u0308le so\u0308o\u0308tma. Kuna va\u0308ike koer vajab koguseliselt va\u0308he toitu, tundub omanikele, et kutsikas nagu ei so\u0308o\u0308gi midagi. Siis antakse talle lisaks tavalisele toidule maiusi, kutsikas harjub sellega ning ei lepi hiljem enam normaalse koeratoiduga. Inimeste toidulaualt pa\u0308rineva toidu kogust on aga u\u0308pris raske ja\u0308lgida ning nii asi ka\u0308est la\u0308hebki."}, {"text_idx": "#000006", "text": "Koerte so\u0308o\u0308tmiseks on raske tabeleid koostada, sest iga loom on eriline, to\u0303ud ja kaalud teevad raskeks normide loomise. Looma konditsiooni hinnatakse pigem rasvakihi paksuse ja\u0308rgi: ka\u0308ega katsudes peavad roided olema tuntavad. Heaks abimeheks koera kehakaalu ja u\u0308ldise konditsiooni u\u0308le otsustamisel on loomaarst ja to\u0303ukoerte puhul kindlasti kutsika kasvataja. Kuna koerato\u0303ud on va\u0308ga erinevad nii kehaehituselt, karvkatte omadustelt kui temperamendilt, siis oskab konkreetse to\u0303u spetsialist soovitusi anda."}, {"text_idx": "#000007", "text": "Vahel tekivad lahkhelid seeto\u0303ttu, et loomaarsti ja to\u0303u spetsialisti ettekujutus normaalsest konditsioonist vo\u0303ib olla erinev. Nii mitmetegi koerato\u0303ugude \u201ena\u0308itusevorm\u201c eeldab mo\u0303o\u0303dukat polstrit, mida loomaarstid nimetavad aga juba u\u0308lekaaluks."}, {"text_idx": "#000008", "text": "U\u0308lekaal on otseselt seotud sellega, kuidas ja millega koera toidetakse. Normaalse ja tervisliku toitumise alus luuakse kutsikapo\u0303lves. Kui kutsikat so\u0308o\u0308detakse kuivtoiduga, tuleks juhinduda toidupakil olevatest toitmissoovitustest. Kodutoidu andmisel on sobiliku koguse leidmine raskem, sest tuleks juhinduda koera konditsioonist."}, {"text_idx": "#000009", "text": "Paradoksaalsel kombel kehtib nii pirtsutajate kui liigso\u0308o\u0308jate kohta sama soovitus: koeral olgu koera toit ja seda tuleb anda normi ja\u0308rgi. Toit pannakse koera kaussi ja kui seda pole a\u0308ra so\u0308o\u0308dud, vo\u0303etakse u\u0308leja\u0308a\u0308k eest a\u0308ra. Lisatoitu, ehk siis maiusi ja palukesi enda toidulaualt ei anta ja kui ko\u0303ht ja\u0308a\u0308b tu\u0308hjaks, siis kauss toiduga jo\u0303uab koerani ikkagi alles ja\u0308rgmisel toidukorral."}, {"text_idx": "#000010", "text": "Toiduga pirtsutamist ja nurumist on lihtne ise koerale selgeks o\u0303petada, aga va\u0308ga raske va\u0308lja koolitada. Tihti ei anna inimesed endale aru, et kutsika arutu hellitamise tagaja\u0308rjeks vo\u0303ib olla va\u0308ike kodune krokodill, kelle u\u0308mber ka\u0308ib iga pa\u0308ev terve etendus."}, {"text_idx": "#000011", "text": "U\u0308lekaalulise koera preemiaks ja maiuseks olgu lahjemad toiduained, tihti meeldib koertele na\u0308iteks porgand. Samuti saab kasutada lahjat liha. Osades koeratoidu sarjades on olemas ka kalorivaesed maiused, mida saab osta lemmikloomapoest vo\u0303i loomakliinikust."}, {"text_idx": "#000012", "text": "Kui koera kehakaalu on vaja kontrolli all hoida, tuleb maiuste ja preemiate hulk igapa\u0308evastest toiduportsidest maha arvestada. Rasvasemate maiuste, na\u0308iteks viinerite vo\u0303i juustu kasutamisel vo\u0303ib va\u0308iksemal koeral seeto\u0303ttu po\u0303hitoidu kogus va\u0308ga va\u0308ikeseks vo\u0303i olematuks muutuda. Sobiva treeningmaiuse leidmine vo\u0303ib olla to\u0303eline va\u0308ljakutse, sest poes saada olevad inimtoiduks mo\u0303eldud viinerid ja kanapallid on koera jaoks liiga soolased ja rasvased. Samas on rasvane maius u\u0308ldjuhul koerale isua\u0308ratavam kui va\u0308herasvane pala. Olles ka ise sama dilemma ees seisnud, soovitan treeningmaiusi ise valmistada. Selleks sobivad ha\u0308sti kanaliha, kanasu\u0308damed, maks ja muu sarnane kraam. Ilma soola ja rasvainet lisamata la\u0308bi kuumutatud va\u0308rske lihakraam on palju ahvatlevam kui soolane ja rasvane vorstitoode."}, {"text_idx": "#000013", "text": "Maiustest u\u0308ldisemalt ra\u0308a\u0308kides pean oluliseks, et pererahvas saaks maiuse andmise mo\u0303ttest aru. Kui koerale anda maiust selleks, et lihtsalt midagi anda ja ise ennast sealjuures tubli, lahke ja populaarsena tunda, siis tasuks kasutada pigem porgandit, o\u0303una vo\u0303i meelelahutuseks ja na\u0308rimisvajaduse rahuldamiseks mo\u0303eldud na\u0308rimiskonti. Va\u0308ga ahvatlev maius ja\u0308a\u0308gu nendeks kordadeks kui soovitakse koera to\u0303esti motiveerida ja premeerida."}, {"text_idx": "#000014", "text": "U\u0308lekaalulisus on otseselt seotud mitmesuguste haiguste tekkimise vo\u0303i su\u0308venemisega. Kutsikatel vo\u0303ivad liigse kehakaalu to\u0303ttu tekkida liigesehaigused, igas vanuses koertel kaasneb su\u0308dame-veresoonkonna u\u0308lekoormus. U\u0308heks vo\u0303imalikuks riskiks on u\u0308lekaalulisel koeral spetsiifilised nahavoldi po\u0303letikud."}, {"text_idx": "#000015", "text": "Esmalt visiit loomakliinikusse \u2013 saate teada oma looma tervisliku seisundi ning hulga va\u0308a\u0308rtuslikke no\u0303uandeid pealekauba.\nPange paika alguspunkt ning eesma\u0308rk.\nA\u0308rge sundige looma na\u0308lgima \u2013 see vo\u0303ib olla tema tervisele ohtlik.\nJa\u0308lgige edusamme \u2013 kaaluge oma looma regulaarselt."}, {"text_idx": "#000016", "text": "Enne, kui dieeti pidama hakata, tuleks koer a\u0308ra kaaluda ning panna paika eesma\u0308rk ehk siis soovitud ideaalkaal ning ta\u0308htaeg, millal see saavutatud peab olema. Arvestada tuleks, et koer vo\u0303iks vo\u0303tta na\u0308dalas alla umbes 3% oma hetkekaalust. Seega tuleb koera pidevalt kaaluda ja u\u0308histel edusammudel silm peal hoida. Igana\u0308dalane kaalumine on ainus viis edu saavutamiseks, sest vastasel juhul pole na\u0308ha, kas kogu vaevast on kasu vo\u0303i mitte."}, {"text_idx": "#000017", "text": "Liikumine on va\u0308ga hea kaalu alandamise abivahend. Samas ei tohi tugevalt u\u0308lekaalulist koera sundida korraga va\u0308ga suurt koormust taluma, sest see vo\u0303ib looma tervisele liiga teha. Kiire ja ja\u0308rsk elustiili muutmine pole ka kuigi to\u0303ena\u0308oline. Rohkem liikumist ta\u0308hendab tegelikult koera peremehele oma harjumuste muutmist: koeraga tuleb rohkem ja aktiivsemalt tegeleda. Koer ise ei liigu peaaegu kunagi vabatahtlikult nii palju, et sellest oleks abi kaalu langetamisel. Alustamiseks sobivad ha\u0308sti:"}, {"text_idx": "#000020", "text": "Kaalu langetamiseks vo\u0303ib koerale anda harilikust va\u0308hem tema tavalist toitu vo\u0303i spetsiaalset dieeti. Kuivtoitu so\u0308o\u0308vale koerale sobiks tema senine toit, kui seda anda 60% kogusest, mis on paras ideaalkaalus koerale. Selline toidukogus on to\u0303ena\u0308oliselt oluliselt va\u0308iksem seni so\u0308o\u0308dust ja dieedipidaja tunneb end pidevalt na\u0308ljasena, mis suurendab toidu nurumise to\u0303ena\u0308osust. Selle mure leevendamiseks on olemas spetsiaalsed kaalu langetamiseks mo\u0303eldud toidud. Eritoit on va\u0308iksema energiasisaldusega, kuid annab ikkagi ta\u0308isko\u0303hutunde. Kui kehakaalu to\u0303us on probleemiks ja lahjemat toitu on juba asutud otsima, siis saab sageli komistuskiviks just o\u0303ige toidu leidmine."}, {"text_idx": "#000021", "text": "Va\u0308ga sageli kurdavad koeraomanikud, et mu koer so\u0308o\u0308b ku\u0308ll lahjat toitu, aga kaal ei lange. Enamasti on siis kasutusel \u201elight\u201c ma\u0308rgistusega toit, mis pole ometi piisavalt lahja. Seda tu\u0308u\u0308pi toidud sobivad va\u0308ga va\u0308hesest u\u0308lekaalust lahti saamiseks vo\u0303i juba saavutatud konditsiooni hoidmiseks."}, {"text_idx": "#000022", "text": "To\u0303elise \u201elahjutustoidu\u201c leidmiseks soovitan vaadata loomakliinikutes saada olevaid toidusarju. Ravisarjades on olemas spetsiaalse koostisega lahjad toidud, mis aitavad pikendada ta\u0308isko\u0303hutunnet. Kui u\u0308hised pingutused on vilja kandnud ja koer to\u0303epoolest on maha vo\u0303tnud, siis edasi vo\u0303ib teha katset varem kasutatud toidu peale tagasi minna. Tihti on tulemuseks uus kehakaalu to\u0303us. Seepa\u0308rast on olemas ka kehakaalu sa\u0308ilitamiseks mo\u0303eldud toidud."}, {"text_idx": "#000024", "text": "Meie kliinikus mu\u0308u\u0308gil olevatest toitudest soovitame julgesti Specificu CRD-1 ja Royal Canini Obesity Control dieete kaalu langetamiseks. Kui neid omavahel vo\u0303rrelda, siis RC toit on ehk pisu parema so\u0308o\u0308davusega, Specificu dieet aga pisut soodsam. Tegelikult on u\u0308lekaaluga ha\u0308das olevatel koertel enamjaolt va\u0308ga hea isu ja siis pole so\u0308o\u0308davuse osas mingit vahet. Kaalu sa\u0308ilitamiseks on mo\u0303lemas sarjas samuti spetsiaaldieet olemas."}, {"text_idx": "#000025", "text": "Toiduallergia ravi \u2013 va\u0308ljakutse nii omanikule kui ka loomaarstile"}]